IKTATÓSZÁM: 21/234-1/2023 TÁRGY:beszámoló a Társuláshoz tartozó helyi önkormányzatok 2022. évi belső ellenőrzési vizsgálatairól

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. május 30.**-**i NYÍLT ÜLÉSÉRE

Előterjesztő: NYŐGÉRI LAJOS ALPOLGÁRMESTER

előterjesztés készítője: dr. marosvári rita főosztályvezető helyettes

ELŐADÓ: **NYŐGÉRI LAJOS ALPOLGÁRMESTER**

HIVATALI KOORDINÁTOR: Gusa Erna szociális és gyermekvédelmi ügyintéző

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulásban résztvevő önkormányzatok képviselő-testületei a közös célok megvalósítása érdekében megállapodásban határozták meg a települési önkormányzatok különböző feladatait. A dokumentum II. rész 1. pontja rögzítette a belső ellenőrzési feladatokat. A Társulás döntéseinek előkészítését és feladatainak végrehajtását a székhely szerinti Pécs Megyei Jogú Város Polgármesteri Hivatala látja el. A Polgármesteri Hivatal részére átadott feladatok között szerepel a belső ellenőrzés, de e célra létszám átadás nem történt. A feladatokat a rendelkezésre álló kapacitás terhére kell elvégezni.

Az Mötv. 119. § (5) bekezdése, valamint a Bkr 32. § (4) bekezdése szerint a helyi önkormányzatok esetében az éves ellenőrzési tervet a képviselő testület a tárgyévet megelőző év december 31-ig hagyja jóvá. A Pécsi Többcélú Agglomerációs Társulásban résztvevő tizennyolc önkormányzat döntött 2021. évben a 2022. évi ellenőrzési tervről.

A közös hivatalt működtető önkormányzatok esetében azonos tárgyköröket határoztak meg: a házipénztár működése és a pénzügyi szabályzatok aktualizálása; helyi adók beszedése és nyilvántartása; pénzügyi folyamatok szabályszerűsége, illetve a számlanyilvántartás és a kötelezettségvállalás rendjének szabályszerűsége. Azon önkormányzatoknál, amelyeknél az Állami Számvevőszék az általa elvégzett vizsgálat során tett megállapításokra készített intézkedési terv végrehajtásának ellenőrzését kérte, a belső ellenőrzési vizsgálat ezzel összefüggően zajlott.

A belső ellenőrzés az ellenőrzött szervezeteknél feltárta azon területeket, melyek beavatkozást kívánnak a jövőbeni megbízható, átlátható és szabályszerű működés megvalósítása érdekében. Az ellenőrzésekből levonható általános megállapítás, hogy a feltárt hiányosságokat az önkormányzatok, illetve intézményeik nagyrészt megszüntették, szabályzataikat kiegészítették, pontosították. Előfordult néhány technikai jellegű hiányosság (pl. hatályba lépés pontatlan meghatározása, téves jogszabályi hivatkozás), melyek könnyen és gyorsan orvosolhatók voltak.

Egy önkormányzatnál a kötelezettségvállalás folyamata pénzügyi ellenjegyzésre jogosult személy hiányában szabálytalanul zajlott, ezért az ellenőrzés felhívta a figyelmet megfelelő végzettséggel rendelkező köztisztviselő alkalmazásának szükségességére.

A vizsgálati jelentések a hiányosságok megszüntetésére vonatkozó intézkedési terv készítésére tettek javaslatot a jegyzők felé, felhívták a figyelmet az önkormányzati intézményvezetők ÁBPE vizsga kötelezettségére.

A jelentések tervezetét a belső ellenőrzési vezető egyeztetés céljából megküldte az érintetteknek. Az egyeztetés figyelembevételével véglegesített jelentésről az Ellenőrzési Osztály értesítette az illetékes jegyzőt és polgármestert a szükséges intézkedések megtétele érdekében.

A végleges jelentés alapján – a Bkr. 45.§ (2) bekezdésében foglaltaknak megfelelően – az ellenőrzött önkormányzat adminisztrációs feladatait ellátó hivatal jegyzőjének intézkedési tervet kell készítenie, teljesítési határidő megjelölésével, valamint a végrehajtásért felelős személy megnevezésével.

Az érintett önkormányzatok képviselő testületeinek az intézkedési tervet jóvá kell hagyniuk. Az intézkedési tervben foglaltak teljesítéséről szóló tájékoztatást az abban meghatározott határidő lejártát követő 8 napon belül írásban kell megküldeni az Ellenőrzési Osztály részére.

Az intézkedési tervekben foglalt feladatok végrehajtásának értékelésére a következő belső ellenőrzés során kerül sor.

Néhány önkormányzat határidő után, a Polgármesteri Hivatal 2022. évi munkatervének jóváhagyása után küldte meg határozatát, ezért ezek az éves tervbe nem tudtak bekerülni, az Ellenőrzési Osztály kapacitás függvényében tudja elvégezni a kért vizsgálatokat

Pécs, 2023. május 18.

**Nyőgéri Lajos**

**alpolgármester**